Seadmepüstik
Seadmepüstik (inglise keeles rack) ehk serverikapp on tugevatest metallraamidest koosnev standardsete mõõtudega raamistik, mille külge on võimalik kinnitada erinevaid telekommunikatsiooniseadmeid – eelkõige võrguseadmeid ja servereid, kuid ka palju muid seadmeid. Igat kinnitatud seadet nimetatakse mooduliks. Seadmepüstiku levinuim standard on 19-tolline seadmepüstik, millele kinnitatavate moodulite esipaneeli laius koos kinnituskohtadega on 19 tolli.